14-я асобная мэханізаваная брыгада (Украіна)

**14-я асобная мэханізаваная брыґада** ()&nbsp;— злучэньне Сухапутных войскаў Узброеных сілаў Украіны. Сфармаванае 1 сьнежня 2014 року з рэшткаў расфармаванае 51-е мэханізаванае брыґады й новых мабілізаваных. Наваствораная частка ўзнагароды і ганаровыя назвы 51-е брыґады не ўспадкавала. Па памеры большая за 51-ю брыґаду, што ў сваю чаргу была самаю шматлікаю ў складзе Сухапутных войскаў Украіны.

## Гісторыя
Пасьля разлютаваных летніх баёў 2014 року на Данбасе, было прынятае рашэньне расфармаваць 51-ю мэханізаваную брыґаду. Брыґада ўдзельнічала ў вызваленьні Лісічанску, Севераданецку, Рубежнага, Мар’інкі, Краснагораўкі, баях на Савур-Магіле ды Дэбальцавым.

У канцы 2014 року пачалося фармаваньне 14-е мэханізаванае брыґады. У яе склад увайшлі 120 афіцэраў расфармаванае 51-е мэханізаванае брыґады, і вайсковаслужбоўцы па кантракту. З 51-е брыґады ў поўным складзе перайшлі рэактыўна-артылерыйскі дывізіён, танкавы батальён, супрацьтанкавая батарэя й рамонтна-аднаўленчы батальён. Танкавы батальён аьрымаў новыя танкі зь Львоўскага БТРЗ.

Камандзір 14-е брыґады&nbsp;— палкоўнік Аляксандар Жакун, які да гэтага камандаваў 13 БТрА. Месца дысьлякацыі брыґады&nbsp;— места Уладзімер.

Да складу 14-е брыґады ўвайшоў 1-ы батальён тэрытарыальнае абароны «Валынь», што быў пераназваны перад тым у 99-ы асобны матапяхотны батальён. Колкасьць батальёну&nbsp;— 450 асобаў з Валынскае вобласьці.

4 ліпеня 2017 року на Луганшчыне адбыліся вайсковыя навучаньні з ужываньнем тэхнікі дыстанцыйнага разьмінаваньня УР-77. Да заняткаў прыцягваліся інжынэрныя падрозьдзелы апэратыўна-тактычнае ґрупоўкі «Луганск», у прыватнасьці 14 АМБр.

### Спаборніцтва

#### Лепшы танкавы зьвяз Узброеных Сілаў Украіны 2016

У жніўні 2016 року танкавы зьвяз 14 асобнае мэханізаванае брыґады апэратыўнага камандаваньня «Захад», пад камандаваньнем капітана Рамана Багаева, стаў найлепшым у Сухапутных войсках, а ў верасьні таго ж року&nbsp;— Сухапутных Войскаў УСУ. Пераможцы здолелі абыйсьці супернікаў з чыста «танкавых» 1-е ды 17-е брыґадаў.

Так, зьвяз капітана Рамана Багаева на сваіх штатных Т-64БВ спачатку перамог у конкурсе на лепшы танкавы зьвяз Сухапутных войскаў Узброеных Сілаў Украіны, абыйдучы у тым ліку экіпажы на БМ «Булат». Ва ўпартай барацьбе першае месца і пераходны прыз&nbsp;— металёвую мадэль танка, заваявалі вайсковаслужбоўцы 14 АМБр апэратыўнага камандаваньня «Захад» з Уладзімер-Валынскага, другое месца&nbsp;— у гаспадароў турніру&nbsp;— 1-е асобнае танкавае брыґады апэратыўнага камандаваньня «Поўнач», а ганаровае трэцяе месца занялі прадстаўнікі 17-е асобнае танкавае брыґады з Крывога Рогу.

А ў верасьні 2016 року, напярэдадні Дня танкістаў, танкісты 14 АМБр, занялі першае месца ўжо на міжнародным конкурсе «Лепшы танкавы зьвяз Узброеных Сілаў Украіны».

Цягам тыдня танкісты Сухапутных войскаў, Вайскова-Марскіх Сілаў ды Высокамабільных дэсантных войскаў дэманстравалі майстэрства, дужаючыся ганаровае званьне лепшага танкавага зьвязу Ўзброеных Сілаў Украіны ды перамогу з асобных прафэсійных намінацыяў.

Па выніках спаборніцтваў 2 месца&nbsp;— за зьвязам 36 асобнае брыґады марское пяхоты ВМС, а «бронза»&nbsp;— у актывы танкістаў 80 асобнае дэсантна-штурмавое брыґады ВДВ, што выступалі на танках Т-80БВ.

#### Танкавыя спаборніцтвы «Моцная Эўропа» 2017

Танкісты 14-е мэханізаванае брыґады на мадэрнізаваных Т-64БВ прадстаўлялі Ўкраіну на міжнародных танкавых спаборніцтвах краінаў АПАД&nbsp;— Танкавыя спаборніцтвы «Моцная Эўропа»-2017 (), якія былі праведзеныя на паліґоне Графэнфэр () у Нямеччыне.

На папярэдніх спаборніцтвах Strong Europe Tank Challenge 2016 перамог падразьдзел зь Нямеччыны на Leopard 2A6, другое месца заняла Данія на Leopard 2А5, трэцяе&nbsp;— падразьдзел з Польшчы, які таксама выступаў на танках Leopard 2А5. Злучаныя Штаты, якія выстаўлялі два зьвязу на танках M1A2 Abrams, у лік прызэраў не ўвайшлі.

#### Танкавыя змаганьні «Моцная Эўропа» 2018

19 красавіка 2018 року на Роўненскім паліґоне прайшоў завяршальны этап падрыхтоўкі танкавага падразьдзелу да міжнародных спаборніцтваў Strong Europe Tank Challenge, які складаўся ў прыстрэлцы ўзбраеньня баявых машынаў і канчатковай дапрацоўцы прадстаўнікамі завода вытворцы. У гэтым годзе ўкраінцы выступацьмуць на танках Т-84У «Аплот», якія прайшлі рамонт і мадэрнізацыю на Заводзе імя Малішава.

Перад тым танкісты ўзялі ўдзел у шматнацыянальных навучаньнях «Combined Resolve X». Разам зь імі ў навучаньнях брацьме удзел рота 79-е асобнае дэсантна-штурмавое брыґады.

Па выніках спаборніцтваў ўкраінская каманда заняла апошняе 8 месца, хоць і зь невялікім адставаньнем.

## Структура
* кіраваньне (штаб)
* мэханізаваны батальён
* мэханізаваны батальён
* мэханізаваны батальён
* танкавы батальён
* зэнітны ракетна-артылерыйскі дывізіён
* брыґадная артылерыйская ґрупа:
** батарэя кіраваньня ды артылерыйскае выведкі
** самаходны артылерыйскі дывізіён 2С3М «Акацыя»
** самаходны артылерыйскі дывізіён 2С1 «Гвазьдзік»
** рэактыўны артылерыйскі дывізіён БМ-21 «Град»
** супрацьтанкавы артылерыйскі дывізіён МТ-12 «Рапіра»
* рота снайпэраў
* выведвальная рота
* вузел сувязі
* рота радыёэлектроннае барацьбы
* радыёлякацыйная рота
* ґрупа інженерного забезпечення
* рота РХБ аховы
* батальён матэрыальна-тэхнічнага забесьпячэньня
* рамонтна-аднаўленчы батальён
* мэдычная рота
* камэнданцкі зьвяз

## Камандаваньне
* 2014—2018 — палкоўнік Аляксандар Жакун
* з чэрвеня 2018 — палкоўнік Сяргей Войчанка

## Страты

## Крыніцы

## Вонкавыя спасылкі
* Старонка 14 АМБ у Facebook
* Афіцыйныя страты
* Вайсковыя часткі Сухапутных войскаў па радох войскаў
* 
* 
* 

Катэгорыя:Вайсковыя фармаваньні Ўкраіны
Катэгорыя:Апэратыўнае камандаваньне «Захад»
Катэгорыя:Мэханізаваныя брыгады Ўкраіны